หุ้นปิดลบ 5.99 จุด
SET ปิดช่วงบ่ายที่ระดับ 824.41 จุด ลดลง 5.99 จุด(-0.72%)มูลค่าการซื้อขาย 35,593.02 ล้านบาท อ่อนกว่าตลาดภูมิภาค รับแรงขายทำกำไร-กลุ่มพลังงานนำดิ่ง
20 ก.ค. 2553

SET ปิดช่วงบ่ายที่ระดับ 824.41 จุด ลดลง 5.99 จุด(-0.72%)มูลค่าการซื้อขาย 35,593.02 ล้านบาท อ่อนกว่าตลาดภูมิภาค รับแรงขายทำกำไร-กลุ่มพลังงานนำดิ่ง
ดัชนีหุ้นวันที่ 20 ก.ค. โดยการซื้อขายในภาคเช้าจะเป็นบวกแต่เมื่อเปิดซื้อขายภาคบ่ายดัชนีหุ้นติดลบจนแตะระดับต่ำสุดของวันที่ 820.41 จุด และกระเตื้องขึ้นเล็กน้อยมาปิดตลาดที่ระดับ 824.41 จุด ลดลง 5.99 จุด หรือ0.72% มูลค่าการซื้อขาย 35,593 ล้านบาท 
นายสุกิจ อุดมศิริกุล ผู้อำนวยการอาวุโส ฝ่ายกลยุทธ์การลงทุนลูกค้าบุคคล บริษัทหลักทรัพย์ ไทยพาณิชย์ กล่าวว่า ในภาคบ่ายดัชนีหุ้นปรับตัวลดลงน่าจะเป็นผลทางจิตวิทยา นักลงทุนกังวลเรื่องผลประกอบการของบริษัท ปตท.อะโรเมติกส์และการกลั่น(PTTAR) ในไตรมาส 2 จะออกมาไม่ดี 
อีกทั้ง การควบรวมกิจการระหว่างPTTAR และบริษัท ไออาร์พีซี(IRPC) อาจต้องล่าช้าออกมาไป เป็นเหตุให้ภาพรวมของตลาดติดลบ
สำหรับพรุ่งนี้มีโอกาสอ่อนตัวได้อีภายในกรอบแนวรับ 820 จุด และแนวต้าน 827-828 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่                   TMB    มูลค่าการซื้อขาย 2,599.35 ล้านบาท ปิดที่   2.04 บาท ราคาไม่เปลี่ยนแปลง          CPF    มูลค่าการซื้อขาย 2,233.33 ล้านบาท ปิดที่  23.30 บาท ลดลง   0.50 บาท          PTTAR  มูลค่าการซื้อขาย 1,509.36 ล้านบาท ปิดที่  23.00 บาท ลดลง   1.50 บาท          BBL    มูลค่าการซื้อขาย 1,507.96 ล้านบาท ปิดที่ 132.50 บาท เพิ่มขึ้น  3.00 บาท          PTT    มูลค่าการซื้อขาย 1,347.35 ล้านบาท ปิดที่ 246.00 บาท ลดลง   1.00 บาท